**Fanning maqsad va vazifalari**

Mazkur fanning maqsadi talabalarga O’zbekiston va xorijiy mamlakatlar konstitutsiyaviy huquqi haqida tushuncha berishdan iborat.

Shuningdek, O’zbekiston Respublikasining davlat suvereniteti, xalq hokimiyatchiligi, jamiyat va shaxs, fuqarolarning huquqlari erkinliklari va burchlari, ma'muriy–hududiy davlat tuzilishi, davlat hokimiyatining tashkil etilishi, xorijiy mamlakatlar konstitutsiyalarining tuzilishi, davlat boshqaruvi usullariga doir bilimlar o’rgatiladi. Konstitutsiyaviy huquq tizimini, unda tartibga solinadigan ijtimoiy munosabatlarni, jamiyat va davlat tuzumining asoslarini hamda davlat hokimiyatini amalga oshirish bilan bog’liq bo’lgan munosabatlarga doir masalalar o’rganiladi.

Konstitutsiyaviy huquqiy voqeliklarga doir bilim va ko`nikmalarni shakllantirish va o`rgangan bilim va ko`nikmalarini amaliyotda qo`llay olish masalalarini ham yoritadi.

“Konstitutsiyaviy huquq” fani bo’yicha talabalarning bilim, ko’nikma va malakalariga quyidagi talablar qo’yiladi.

***Talaba:***

* Konstitutsiyaviy huquq fanidan jamiyat hayoti sohalarida namayon bo’lish xususiyatlari to’g’risida***tasavvurga ega bo’lishi*;**
* Konstitutsiyaning asosiy prinsiplari, Inson va fuqarolarning asosiy huquqlari va erkinliklari, Jamiyat va shaxsning huquqiy munosabatlari, davlat mexanizmini amalga oshirish kabi masalalarni ***bilishi va ulardan foydalana olishi*;**
* talaba normativ-huquqiy aktlarni sharxlash va qo`llash, qabul qilinayotgan normativ-huquqiy hujjatlarni Konstitutsiyaga va xalqaro-huquqiy standartlarga mos kelishi, konstitutsiyaviy huquqdan olgan bilimlarini hodisa va jarayonlarni tahlil qilish usullarini qo’llash, konstitutsiyaviy huquqiy muammolar bo’yicha yechimlar qabul qilish ko’nikmalariga ega bo’lishi kerak.